**Ministru kabineta noteikumu projekta “Grozījumi Ministru kabineta 2010.gada 3.augusta noteikumos Nr.720 “Noteikumi par karavīru paplašinātās pirmās palīdzības mācību kursa programmu, kārtību, kādā nodrošina apmācību paplašinātās pirmās palīdzības sniegšanā, un kārtību, kādā ārvalstīs apgūtu mācību kursu atzīst Latvijas Republikā, kā arī paplašinātās pirmās palīdzības sniegšanai paredzētā aprīkojuma, medicīnisko materiālu un medikamentu uzglabāšanas, izlietošanas, uzskaites un iznīcināšanas kārtību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Grozījumi Ministru kabineta 2010.gada 3.augusta noteikumos Nr.720 “Noteikumi par karavīru paplašinātās pirmās palīdzības mācību kursa programmu, kārtību, kādā nodrošina apmācību paplašinātās pirmās palīdzības sniegšanā, un kārtību, kādā ārvalstīs apgūtu mācību kursu atzīst Latvijas Republikā, kā arī paplašinātās pirmās palīdzības sniegšanai paredzētā aprīkojuma, medicīnisko materiālu un medikamentu uzglabāšanas, izlietošanas, uzskaites un iznīcināšanas kārtību” (turpmāk- noteikumu projekts) izstrādāts atbilstoši Latvijas Republikas Zemessardzes likuma 22.1pantā (stājas spēkā 2017. gada 2. oktobrī) ietvertajam deleģējumam. Šī norma paredz Ministru kabinetam noteikt zemessargu paplašinātās pirmās palīdzības mācību kursa programmu, kārtību, kādā nodrošina apmācību paplašinātās pirmās palīdzības sniegšanā, un kārtību, kādā ārvalstīs apgūtu mācību kursu atzīst Latvijas Republikā, kā arī paplašinātās pirmās palīdzības sniegšanai paredzēta aprīkojuma, medicīnisko materiālu un medikamentu uzglabāšanas, izlietošanas, uzskaites un iznīcināšanas kārtību.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Izstrādātā noteikumu projekta mērķis ir noteikt zemessarga tiesības, pildot dienesta pienākumus gan Latvijā, gan starptautisko operāciju rajonā, sniegt paplašināto pirmo palīdzību un pielietot aprīkojumu, medicīniskos materiālus un medikamentus, tādējādi nodrošinot, ka zemessargs kaujas apstākļos būs tiesīgs sniegt cietušajiem palīdzību.  Paplašinātās pirmās palīdzības kursos karavīri tiek sagatavoti sniegt palīdzību militāra rakstura traumu gadījumā, kā arī kursu ietvaros ir integrētas pirmās palīdzības tēmas.  Noteikumu projekts paredz piemērot analogus nosacījumus un nodrošināt vienotu pieeju karavīru un zemessargu apmācībā par paplašinātās pirmās palīdzības sniegšanu. Pēc individuālā mācību kursa programmas sekmīgas apguves zemessargam izsniegs apliecību, kuras derīguma termiņš ir pieci gadi. Pēc šī termiņa zemessargam atkārtoti būs jāapgūst individuālais kurss. Savukārt, ja zemessargs sekmīgi būs apguvis glābēja kursu, tad būs jāapgūst glābēja kvalifikācijas celšanas kurss, lai nodrošinātu zināšanu un praktisko iemaņu uzturēšanu un papildināšanu. Glābēja kvalifikācijas celšanas apmācības apliecība būs derīga divus gadus.  |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki  |
| 4. | Cita informācija | Projektā ietvertās paplašinātās pirmās palīdzības mācību kursa programmas apguvei un pirmās palīdzības sniegšanai paredzētā aprīkojuma, materiālu un medikamentu iegādei nepieciešamais finansējums (indikatīvi, atkarībā no mācībās iesaistīto zemessargu skaita): 2017.gadā – 30 413 euro; 2018.gadā – 63 469 euro; 2019. un turpmākajos gados – 95 183 euro ik gadu. Projekta izpildi Aizsardzības ministrija nodrošinās atbilstoši tai piešķirtajiem līdzekļiem valsts budžeta līdzekļiem no programmas 22.00.00 “Nacionālie bruņotie spēki” apakšprogrammas 22.12.00 “Nacionālo bruņoto spēku uzturēšana” ietvaros, līdz ar to papildu valsts budžeta finansējums nav nepieciešams. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Aizsardzības ministrija, Nacionālie bruņotie spēki. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  |
| 3. | Cita informācija | Nav. |

*Anotācijas II, III, V un VI sadaļa – MK noteikumu projekts šo jomu neskar.*

Aizsardzības ministrs R.Bergmanis

Vīza: valsts sekretārs J.Garisons

18.10.2017 13:10

550

Inita Ruka-Kāpostiņa

Inita.Ruka@mil.lv 67071901

Dana Pinne

Dana.Pinne@mod.gov.lv; 67335027